Tara (magasin)

Tara er et norsk magasin med kvinner i aldersgruppen 40+ som målgruppe. Magasinet utgis av Bonnier Media as og er det største i sitt segment. Det har stoff om selvutvikling, helse, mote, skjønnhetspleie, mat, kultur og reise. Bladet ble lansert i 2005.

I 2018 avviklet Bonnier Media sin norske tidsskriftsavdeling, noe som førte til at alle 58 ansatte i Norge ble oppsagt. Det norske kontoret hadde hatt ansvaret for utgivelsen i Norge av blant annet Costume, Tara, Stella, Bo Bedre, BoligPluss og Vi i Villa. Årsaken til nedleggelsen var sviktende inntekter, som skyldtes «fallende lesertall og fallende annonseinntekter i magasinene». Bonnier-konsernet gjorde det samtidig kjent at konsernet tok sikte på å videreføre utgivelsen av de norske utgavene av magasinene Costume, Tara og Bo Bedre, men «med en annen produksjonsmodell».

Opplag 
I 2019 ble det utgitt totalt 18 utgaver av Tara i Norge.

Bekreftede netto opplagstall fra Mediebedriftenes Landsforening:MBLs nettsider
 2005: 20 491
 2006: 24 244
 2007: 31 328
 2008: 38 704
 2009: 51 040
 2010: 55 061
 2011: 53 059
 2012: 52 066
 2013: 47 316
 2014: 43 562
 2015: 43 144
 2016: 35 548
 2017: 34 349
 2018: 29 668
 2019: 28 719 Utviklingen i opplag fra 2005

 Spesialutgaver 
Tidvis ga Bonnier Media også ut spesialutgaver av Tara, som matmagasinet Tara Smak (lansert 2011), helsemagasinet Tara Frisk (lansert 2012) samt bolig- og interiørmagasinet Tara Hjem.

 Tara Smak 
Matbladet Tara Smak ble lansert i 2011 og nedlagt i 2015. Det kom ut med ti utgaver i året, og rettet seg til «kvinner i alle aldre som vil lykkes på kjøkkenet og som liker enkle og gode oppskrifter». 

Ifølge Mediebedriftenes Landsforening: hadde Tara Smak følgende netto opplagstall:

 2012: 20 398
 2013: 18 343
 2014: 19 321

 Tara Frisk 
Magasinet Tara Frisk ble lansert i 2012, som et spesialblad om helse og livsstil. Bladet kommer ut syv ganger i året.

Ifølge Mediebedriftenes Landsforening hadde Tara Frisk følgende netto opplagstall de første årene:

 2012: 23 621
 2013: 15 050
 2014: 12 676

 Tara Hjem 
Bolig- og interiørbladet Tara Hjem ble lansert i 2016.

Ifølge Mediebedriftenes Landsforening hadde Tara Hjem følgende netto opplagstall de første fire årene:

 2016: 23 599
 2017: 26 973
 2018: 29 518
 2019: 21 323

Referanser

 Eksterne lenker 



Kategori:Norske tidsskrifter